બનાસકાંઠા જિલ્લામાં પોલીસની આંખોમાં ધૂળ નાંખી કેદીઓ નાસી છૂટવાની ઘટનાઓ અવારનવાર બની રહી છે. દિયોદરની સબજેલમાંથી શનિવારે વહેલી સવારે બે કેદીઓ નાસી છૂટવાની ઘટનાએ ચકચાર મચાવી છે. દિયોદર પોલીસ મથકની પાછળના ભાગે જ સબજેલ આવેલી છે. ચોરીના આરોપમાં કાચા કામના બે આરોપીઓને રાખવામાં આવ્યા હતા. આરોપીઓ જેલના કાટ ખાધેલા સળીયા પહોળા કરી બહાર નિકળ્યા હતા. પાછળના ભાગે દિવાલ સાથે જોડાયેલી પાઇપ દ્વારા અગાશીમાં ચઢી પલાયન થઇ ગયા હતા. નોંધનીય છે કે થોડા દિવસ પહેલા જ ધાનેરા સબ જેલમાંથી પાંચ કેદીઓ નાસી છૂટ્યા હતા .